**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**Administrația Domeniului Public Soós Zoltán**

**Nr. 72637 / 14739 / 10.11.2023**

**REFERAT DE APROBARE**

**privind îndreptarea erorii materiale survenite în conținutul H.C.L. nr. 349 din 26.10.2023 privind aprobarea Regulamentului de instituire și administrare a taxei speciale de salubrizare pentru utilizatorii serviciului de salubrizare în Municipiul Târgu Mureș**

În urma analizei conținutului Hotărârii Consiliului Local al Municipiului Târgu Mureș nr. 349 din 26.10.2023, am sesizat strecurarea unei erori materiale în cuprinsul punctului b.3 al Anexei 3 (*Modelul Declarației pe Proprie Răspundere de impunere în vederea stabilirii cuantumului taxei de salubrizare datorată de persoane juridice*), respectiv reproducerea incorectă a factorului de conversie care determină cantitatea finală de deșeuri estimată.

 Punctul b.3 al Anexei 3 prevede următoarele: ”*cantitate finală 0,00 [mc/an] – în baza acestei cantități se va stabili cuantumul taxei de salubrizare (cantitate stabilită conform factor de conversie* ***1 tonă = 0,590 mc****)”*; în realitate, însă, factorul de conversie folosește formula ***1 mc = 0,590 tone*.**

 Operațiunea de îndreptare a erorii materiale sus menționate intră sub incidența dispozițiilor art. 71, alin. (1) al Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare, potrivit căruia ”*în cazul în care după publicarea actului normativ se descoperă erori materiale în cuprinsul său, se procedează la publicarea unei note cuprinzând rectificările necesare*”.

 Ținând cont de cele sus menționate, prin prezentul referat, vă aducem la cunoștință eroarea materială strecurată în redactarea Hotărârii Consiliului Local al Municipiului Târgu Mureș nr. 349 din 26.10.2023 și propunem îndreptarea acesteia prin rectificarea punctului b.3 al Anexei 3, după cum urmează:

 ”*cantitate finală 0,00 [mc/an] – în baza acestei cantități se va stabili cuantumul taxei de salubrizare (cantitate stabilită conform factor de conversie* ***1 mc = 0,590 tone****)”*

 În conformitate cu art. 71, alin. (2) al Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare, precizăm că îndreptarea erorii materiale este singura modificare adusă Hotărârii Consiliului Local al Municipiului Târgu Mureș nr. 349 din 26.10.2023, celelalte prevederi ale actului normativ rămânând neschimbate.

 Având în vedere cele precizate mai sus, vă rugăm a dispune în consecință.

**Director Executiv**

**Administrației Domeniului Public**

**Ing. Florian Moldovan**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Proiect** (nu produce efecte juridice)\*

 **PRIMAR Soós Zóltan**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2023**

**privind îndreptarea erorii materiale survenite în conținutul H.C.L. nr. 349 din 26.10.2023 privind aprobarea Regulamentului de instituire și administrare a taxei speciale de salubrizare pentru utilizatorii serviciului de salubrizare în Municipiul Târgu Mureș**

***Consiliul Local Municipal Târgu Mureș, întrunit în ședință extraordinara de lucru,***

***Având în vedere:***

1. Referatul de aprobare nr. 72637 / 14739 / 10.11.2023 inițiat de Primar prin Serviciul Public Administrația Domeniului Public *privind îndreptarea erorii materiale survenite în conținutul H.C.L. nr. 349 din 26.10.2023 privind aprobarea Regulamentului de instituire și administrare a taxei speciale de salubrizare pentru utilizatorii serviciului de salubrizare în Municipiul Târgu Mureș;*
2. Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_;

 c) Raportul Comisiilor de specialitate din cadrul Consiliului local municipal Târgu Mureș;

 **În conformitate cu prevederile:**

* Art.8 alin. (3) lit. „i” din Legea nr. 51/2006 Legea serviciilor comunitare de utilități publice, Republicată, cu modificările și completările ulterioare;
* Art. 6 alin. (1) lit. „h” din Legea nr. 101/2006 Legea serviciului de salubrizare a localităților, Republicată, cu modificările și completările ulterioare;
* Art. 71, alin. (1) al Legii nr. 24/2000 privind normele de tehnică legislativă, Republicată, cu modificările și completările ulterioare;

 **În temeiul** art. 129, alin. (1), alin. (2) lit. „d”, alin. (7), lit. n), ale art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ cu modificările și completările ulterioare,

 **H o t ă r ă ş t e:**

**Art.I.** Se aprobă îndreptarea erorii materiale survenite în conținutul H.C.L. nr. 349 din 26.10.2023 privind aprobarea Regulamentului de instituire și administrare a taxei speciale de salubrizare pentru utilizatorii serviciului de salubrizare în Municipiul Târgu Mureș, în sensul că punctul b.3) al Anexei 3 din Regulament se va modifica și se va citi astfel:

* ”*cantitate finală 0,00 [mc/an] – în baza acestei cantități se va stabili cuantumul taxei de salubrizare (cantitate stabilită conform factor de conversie* ***1 mc = 0,590 tone****)”*

**Art. II.** Celelalte prevederi ale H.C.L. nr. 349 din 26.10.2023, care nu sunt contrare prezentei hotărâri, rămân neschimbate.

**Art. III.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Economică, Serviciul Public Administrația Domeniului Public și Direcția Juridică, Contencios Administrativ și Administrație Publică Locală .

**Art. IV.** În conformitate cu prevederile art. 252, alin. (1), lit. c) și art. 255 din O.U.G. nr. 57/2019 privind Codul Administrativ, precum și ale Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art.V.** Prezenta hotărâre se comunică:

- Serviciului Public Administrația Domeniului Public.

**Viza de legalitate**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art 129, art 139 OUG Codul administrativ**